དེ་ཡང་༸གོང་ས་མཆོག་གིས།དེ་རིང་འདིར་ལྷོ་ཤར་ཨེ་ཤ་ཡའི་ནང་པའི་ཡུལ་གྲུ་མང་པོ་ཞིག་ནས་ཆེད་མངགས་འདིར་ཕེབས་ཡོད་པ་རེད།ལྷག་པར་དུ་པཱ་ལིའི་ཆོས་བརྒྱུད་འཛིན་མཁན་གྱི་ཐའེ་ལན་ཊི།འབར་མ་སོགས་ཀྱི་དགེ་སློང་རྣམ་པ་མང་པོ་ཞིག་ཕེབས་ཡོད་པ་རེད།ཁྱེད་རང་ཚོ་ཆེད་མངགས་འདིར་ཕེབས་པར་དགའ་བསུ་དང་འཚམ་འདྲི་ཡོད།ངོས་ཀྱིས་ནམ་རྒྱུན་འཛམ་གླིང་འདིའི་སྒང་ལ་བཤད་བསྡད་པ་ནི།ཕྱོགས་གཅིག་ནས་ང་རང་འཛམ་གླིང་འདིའི་མི་ཞིག་རེད།དེར་བརྟེན་འཛམ་བུའི་གླིང་ལ་བདེ་སྐྱིད་ཡོང་ན་ང་རང་ལའང་བདེ་སྐྱིད་ཡོང་གི་རེད།འཛམ་བུའི་གླིང་ལ་སྡུག་བསྔལ་གྱི་ཁུང་བུར་ཚུད་ནས་བསྡད་པ་ཡིན་ན་སོ་སོའི་སེམས་སྐྱིད་པོ་ཡོང་རྒྱུ་གང་ཡང་མི་འདུགདེ་ཆོས་དང་སྐྱེ་བ་ཕྱི་མའི་སྐད་ཆ་གང་ཡང་མ་རེད།ང་རང་ཚོ་མི་ཚང་མ་སྡུག་བསྔལ་མི་འདོད་པ་དང་བདེ་བ་འདོད་པ་ཤ་སྟག་རེད།དངོས་ཡོད་གནས་ཚུལ་ལ་སྡུག་བསྔལ་མང་པོ་ཞིག་ང་རང་ཚོ་མིས་བཟོ་བཞིན་འདུགགང་ལྟར་རང་གཞན་རོགས་གསུམ།ཆོས་དད་ཡོད་དང་མེད།ཆོས་གང་འདྲ་བྱེད་ཀྱི་ཡོད་དང་མེད་ཚང་མ་སྡུག་བསྔལ་མི་འདོད་པ་དང་བདེ་བ་འདོད་པ་ཤ་སྟག་ཡིན་སྟབས།ནམ་རྒྱུན་ཕྱི་ལོགས་ཀྱི་དངོས་པོ་ཡར་རྒྱས་ཀྱི་ཐོག་ནས་བདེ་བ་བཙལ་བ་དང་།སྡུག་བསྔལ་སེལ་བ་བྱེད་སྡོད་ཀྱི་ཡོད།འདིས་སེམས་ཀྱི་སྡུག་བསྔལ་སེལ་ཐབས་ཐུབ་མེད་པ་ཧ་ཅང་གསལ་བོ་རེད།